Jõulude eelõhtul hakkasin suure hoolega enda tehtud  piparkoogitainast  mini piparkoogimajasid valmistama - eks ikka selleks, et kahel ees ootaval jõuluõhtul oleks mõnus kõigil teed või kohvi tassist juua ja maja kõrvale hammustada. 19 maja tegin! Kuid juba peale esimese valmimist avastasin, et kuidagi suur tuleb see ja nii oligi majad mahtusid vaid suurte tasside äärtele, sest printer olid joonised pea kaks korda suuremana välja printinud. Egas midagi, nii saimegi endale hoopis salvrätihoidjad ning ikka oli midagi kõrvale hammustada, kui tee või kohvi aeg käes oli.